Veera W. Vilo

Veera W. Vilo (s. 22. syyskuuta 1990 Oulu) on suomalainen näyttelijä ja elokuvantekijä. Hän on näytellyt muun muassa elokuvissa Bunny the Killer Thing (2015), Kyrsyä – Tuftland (2017) ja tv-sarjassa Nymfit (2014).

Vilo valmistui näyttelijäksi vuonna 2014 Isossa-Britanniassa, yliopistosta University of Wales Trinity Saint David (Bachelor of Fine Arts Honours Acting).

Vilo sai vuonna 2018 Västeråsin filmifestivaalilla Ruotsissa parhaan näyttelijän ehdokkuuden elokuvasta Kyrsyä – Tuftland. Näyttelemisen ohella Vilo on myös toiminut tuottajana elokuvassa, ja voittanut parhaan fiktiivisen elokuvan palkinnon Yhdysvalloissa Arizona Underground Film Festivaalilta, parhaan elokuvan palkinnon Kanadassa Cinemafantastique International Genre Film Festilta ja parhaan kotimaisen elokuvan palkinnon Helsingissä Scandinavian International Film Festivaalilta.

Vilo on tehnyt taitoluistelumaailmaan sijoittuvaa, urheilun pimeää puolta kuvaavaa elokuvaa Free Skate, jonka ohjaajana on hänen puolisonsa Roope Olenius.

Ennen näyttelijän uraansa Vilo voimisteli Olarin Voimistelijoissa Deltat-joukkueessa vuosina 2004–2008. Vilo oli voittamassa joukkuevoimistelun junioreiden maailmanmestaruuden vuonna 2005 ja naisten maailmanmestaruuden vuonna 2008 ja World Cup -kultaa vuonna 2008.

Lähteet

Aiheesta muualla 
 http://www.episodi.fi/uutiset/suomalaisen-kauhukomedian-tahdet-mukana-kansainvalisessa-tuotannossa/
 http://shl.fi/2015/06/02/kuka-lopulta-onkaan-outo/
 http://www.hs.fi/kulttuuri/a1305627174857 

Suomalaiset näyttelijät
Suomalaiset voimistelijat
Vuonna 1990 syntyneet
Elävät henkilöt